ཞི་ཅུན་ཧྥེ་ཡིས།ངས་ཀྲུའུ་ཞི་ཞི་ཅིན་ཕིང་གི་བཀའ་སློབ་སེམས་སུ་བརྟན་པོ་ངེས་ནས།རྒྱལ་གཅེས་ཁྱིམ་གཅེས་དང་།དཀའ་བ་ཁྱད་བསད་ཀྱིས་ཡོན་ཏན་སློབ་སྟེ།རྒྱལ་ཁབ་ཀྱི་རྐང་འཛིན་མི་སྣར་གྱུར་བ་བྱ་རྒྱུ་དང་།ཕན་ཚུན་དགའ་གཅེས་དང་།ཕན་ཚུན་སློབ་སྦྱོང་དང་དཔྱད་གཞིར་འཛིན་ཏེ།རྒྱལ་ཁབ་གཉིས་པོ་འགྲོ་འོང་བྱེད་པའི་འབྲེལ་ཟམ་ལྟ་བུར་གྱུར་བ་བྱ་རྒྱུ་ཡིན་ཞེས་དང་།ཞི་ཅུན་ཧྥེ་ཡིས།ཀྲུའུ་ཞི་ཞི་ཅིན་ཕིང་གི་མངག་བཅོལ་ཆུད་ཟོས་སུ་གཏོང་མི་སྲིད་ལ།ཁོང་གིས་ཐུགས་ཁུར་གནང་བ་ཆུད་ཟོས་སུ་མི་གཏོང་བར།སླད་ཕྱིན་སེམས་ཤུགས་ལྡབ་གྱུར་གྱིས་སློབ་སྦྱོང་དང་འཇོན་ནུས་ཁོང་དུ་ཆུད་པ་བྱས་ཏེ།འབྱུང་འགྱུར་བྱ་སྤྱོད་ངོ་མའི་ཐོག་ནས་ཚང་མའི་བཀའ་དྲིན་འཇལ་ཐུབ་པ་བྱ་རྒྱུ་དང་།རང་གི་མེས་རྒྱལ་ལ་ལེགས་སྐྱེས་འབུལ་རྒྱུ་ཡིན་ཞེས་བཤད་ཡོད་པ་རེད།